EkBass/fiwiki-20250220-pages-articles huggingface dataset:
Nalle Puh ja Tiikeri kans!

Nalle Puh ja Tiikeri kans! () on yhdysvaltalainen lyhyt animaatioelokuva vuodelta 1974. Se oli kolmas A. A. Milnen Nalle Puh -kirjohin perustuva Disney-elokuva. Siinä Puolen hehtaarin metsän asukkaat kyllästyvät Tiikerin ainaiseen pomppimiseen ja koettavat saada hänet pomppimaan hiukan vähemmän. Tämä ja kaksi aiempaa Nalle Puh -lyhytelokuvaa yhdistettiin vuonna 1977 pitkäksi elokuvaksi Nalle Puh (The Many Adventures of Winnie the Pooh). Elokuvan ääniraita sai parhaan lastenelevyn Grammy-palkinnon, ja itse elokuva oli Oscar-ehdokkaana lyhytanimaatioiden sarjassa. == Ääninäyttelijät == Alkuperäinen näyttelijä Suomalainen näyttelijä (alkuperäinen teatterikierros, 1977) Suomalainen näyttelijä (Nalle Puh, 1997) Rooli Sterling Holloway Martti Järvinen Jarmo Koski Nalle Puh Paul Winchell Olli Tuominen Jarkko Rantanen Tiikeri John Fiedler Leena Uotila Antti Pääkkönen Nasu Junius Matthews Seppo Kolehmainen Aarre Karén Kani Barbara Luddy Tiia Luoste Tiina Bergström Kengu Clint Howard Anitta Niemi Pekka Parviainen Ruu Jon Walmsley Perttu Pesä Tuomas Oksanen Risto Reipas Howard Morris ? Veikko Honkanen Myyrä Sebastian Cabot Matti Ranin Kertoja Suomenkielinen ohjaus: Matti Ranin (1977), Pekka Lehtosaari (1997). Suomenkielinen käännös: Mikko Ranin ja Matti Ranin (1977), Pekka Lehtosaari ja Matti Ranin (1997). Suomenkielinen tuotanto: Suomi-Filmi Oy (1977). == Lähteet == ==Aiheesta muualla== * Luokka:Nalle Puh -elokuvat Luokka:Yhdysvaltalaiset lyhytelokuvat Luokka:Vuoden 1974 yhdysvaltalaiset elokuvat Luokka:Wolfgang Reithermanin ohjaamat elokuvat
Jari Kokko

Jari Kokko (s. 1961 Viitasaari) on suomalainen elokuvaohjaaja ja -tuottaja. Kokko on opiskellut Moskovan elokuvainstituutissa. Kokko asuu Helsingissä ja työskentelee omassa Kinokokko Ky -tuotantoyhtiössään. == Filmografia== * Portto pedon selässä (1984) * Elinkautiset (2004), dokumenttielokuva suomalaisista opiskelijoista Neuvostoliitossa. * Pietarin taivaan alla (2005) * Timo-Juhani ja linnut (2006), dokumenttielokuva säveltäjä Timo-Juhani Kyllösestä. * Den flytande bron – Zinaida Linden, författare (2006), dokumenttielokuva kirjailija Zinaida Lindénistä. * 44500 Max – The Perfumer (2009), dokumenttielokuva parfymööri Max Perttulasta. * Rakastan sinua kyyneliin (2012), dokumenttielokuva venäläisten Naši-nuorten Seliger-leiristä. * "Kanarialinnut" / "The Canaries" (2015), dokumenttielokuva sisäilmasairaista. == Aiheesta muualla == * * Kino Kokko * Luokka:Suomalaiset elokuvaohjaajat Luokka:Vuonna 1961 syntyneet Luokka:Elävät henkilöt
Sarazm

Sarazm on kunta (jamoat) Tadžikistanissa, Sugdin maakunnassa. Kunnan alueella sijaitsee Unescon maailmanperintöluetteloon kuuluva arkeologinen kohde. Sarazm oli Keski-Aasian varhaisen kaupungistumisen keskus, ja siellä on ollut kaupunkimaista asutusta jo 3000-vuosituhannella eaa. == Historia == Sarazmin ensimmäinen kaupunkimainen asutus on 3000-vuosituhannen eaa. ensimmäiseltä puoliskolta. Se saattoi kehittyä neoliittisen kauden viljelijöiden kylästä. Sarazmin varhaisimpien löytöjen perusteella kaupunki oli merkittävä keskus 3500 eaa. Sarazm kehittyi paikallisen maanviljelyn ympärille, mutta se oli myös kulttuurinen keskus.ICOMOS, s. 3 Kaupungista kehittyi 2000-vuosituhannella eaa. ensimmäinen Keski-Aasian kaupunki, jonka vaikutus levittyi laajalle alueelle. Sen vaikutuspiiri ulottui lännessä Turkmenistaniin Araljärvelle, koillisessa Euraasian aroille Siperiaan asti, lounaassa Iranin ylätasangolle ja Mesopotamiaan sekä etelässä Baktriaan, Balochistaniin ja Induksenlaaksoon. Sarazmista löytyi tinaa, pronssia, kuparia ja lyijyä. Kaupungissa valmistettiin lisäksi mm. keramiikkaa ja työkaluja. Vaurautta kaupunkiin toivat lisäksi paikallisten korukivien, kuten turkoosin, akaatin, lapislatsulin, ja villan sekä nahan hyödyntäminen. Pronssikaudella Sarazm vauraustui entisestään, ja kaupunkiin rakennettiin koristelluita suuria rakennelmia. Sarazmiin kehittyi monipuolinen yhteiskunta, jossa oli tilaa monille eri ammattiryhmille. Arkkitehtuurista muodostui omaleimaista. Kaupunki joutui kuitenkin rappiolle vuosituhannen loppuun mennessä. Alueelta ei ole löytynyt myöhempää kaupunkimaista asutusta, ja nomadipaimentolaiset valtasivat uudestaan alueen. Sarazmin hylkäämiselle ei ole tiedossa syytä. Tutkijat ovat esittäneet hypoteeseinä muuttoliikettä, tautiepidemiaa tai sotilaallisia syitä.ICOMOS, s. 4 Sarazm löydettiin uudestaan vahingossa 1976. Kaivaukset alueella aloitettiin 1979. Tämän jälkeen kaivauksia on tehty 13 kohteessa, noin 2,5 hehtaarin alueella. Vuonna 2010 Unesco listasi Sarazmin maailmanperintöluetteloonsa ensimmäisenä kohteena Tadžikistanista. == Lähteet == * === Viitteet === Luokka:Tadžikistanin maantiede Luokka:Muinaisjäännökset Luokka:Unescon maailmanperintökohteet Tadžikistanissa
Maskun Rosarium

Maskun Rosarium on Maskussa sijaitseva, vuonna 1998 perustettu ruusutarha. Rosariumin perusti ja sitä ylläpitää Masku- seura.http://www.masku.fi/elinkeinot/matkailu/nahtavyydet/rosarium http://puutarha.net/ruususeura/a-suomi/muut-sivut/avoimet-tarhat-08-1.html Maskun Rosariumissa on yli 400 vanhanajan pensasruusua. Yhteensä ruusutarhasta löytyy yli 250 lajia ja lajiketta. Rosariumin ruusut on varustettu nimikepeillä. Rosarium sijaitsee Maskun keskustassa Maskun kirkon ja Maskun museon lähellä. Rosarium on avoin kaikille kävijöille.http://puutarha.net/ruususeura/a-suomi/ruusutarhoja/ruusutarhoja-2.html ==Lähteet== ==Aiheesta muualla== * Maskun kunta >> Rosarium Luokka:Masku Luokka:Suomen puistot Luokka:Varsinais-Suomen nähtävyydet Luokka:Ruusutarhat
Valko-Venäjän kreikkalaiskatolinen kirkko

Valko-Venäjän kreikkalaiskatolinen kirkko on Valko-Venäjän alueella toimiva idän katolinen kirkko, jolla oli 20 seurakuntaa vuoden 2005 alussa. Ulkomailla asuu noin 2 000 valkovenäläistä kreikkalaiskatolista. ==Historia== Brestin unionin vuoksi kirkkoslaavia puhuneet kristityt pääsivät ehtoollisyhteyteen katolisen kirkon kanssa. 1700-luvulla kirkkoon liittyi myös ukrainalaisia, mutta valkovenäläisiä oli edelleen noin puolet. Luokka:Idän katoliset kirkot Luokka:Kristinusko Valko-Venäjällä
Solmulevä

Solmulevä (Ascophyllum nodosum) on suurikokoinen ruskolevä, jota tavataan Pohjois-Atlantissa. == Lajikuvaus == Solmulevä on hidaskasvuinen mutta erittäin pitkäikäinen makrolevä: vanhimmat löydetyt kasvustot ovat olleet yli 400 vuotta vanhoja. Sillä on ruskeat ja nauhamaiset sekovarret, joihin on kiinnittynyt tasaisin välimatkoin munanmuotoisia kaasurakkuloita. Yleensä sekovarret ovat noin 50–200 senttimetriä pitkät ja voivat säilyä katkeamatta jopa 15 vuotta. Ne kasvavat tyvestä, joten solmulevä pystyy kasvattamaan katkenneiden varsien tilalle uusia. Kasvin päällä kasvaa usein pieninä töyhtöinä punaruskeaa, rihmamaista Vertebrata lanosa -punalevää. == Levinneisyys == Solmulevää esiintyy lähes yksinomaan Pohjois-Atlantin rannikoilla. Sitä käytetään kalastusteollisuudessa äyriäisten pakkausmateriaalina, joten se saattaa tulevaisuudessa levitä myös muille merialueille. Yksittäisiä havaintoja on jo tehty San Franciscon lahdessa. == Elinympäristö == Solmulevä kasvaa kiinnittyneenä vuorovesivyöhykkeen kalliopinnoille ja kiville. Sitä esiintyy niin suojaisissa jokisuistoissa kuin suojattomilla merenrannoillakin. == Käyttö == Solmulevästä valmistetaan lisäaineita ja luontaistuotteita. Sitä on käytetty myös eläinten ravitsemuksessa sekä maanparannuksessa. == Lähteet == == Aiheesta muualla == * Laji.fi: Solmulevä (Ascophyllum nodosum) Luokka:Ruskolevät Luokka:Luontaistuotteet
Maskun museo

Maskun museo on Maskun kunnassa, Maskun kirkon lähellä sijaitseva museo. Maskun museo on perustettu 1974. Museon kokoelma on etupäässä talonpoikaisesineistöä ja esineistön kokonaismäärä on n. 1600. Lisäksi museossa on yli 450 kappaleen kirja- ja lehtikokoelma. Museossa on erillinen näyttelytila, jossa pidetään kesäaikana taidenäyttelyitä. == Lähteet == == Aiheesta muualla == * Luokka:Maskun rakennukset ja rakennelmat Luokka:Maskun historia Luokka:Suomen kotiseutumuseot Luokka:Varsinais-Suomen nähtävyydet
Norketiapiini

Norketiapiini (Norquetiapine) on ketiapiinin tärkeä aineenvaihdunnan tuote eli metaboliitti ihmisissä. Norketiapiini on farmakologisesti aktiivinen ja sitoutuu pääasiassa seuraaviin reseptoreihin: * histamiini H1-reseptoreihin (Ki = 1.15 nM) * serotoniini 5HT2-reseptoreihin (Ki = 2.9 nM) * adrenerginen takaisinoton estäjä (Ki = 34.8 nM) * muskariini M1-reseptoreihin (Ki = 38.3 nM) * adrenergisiin alfa1-beta-reseptoreihin (Ki = 46.4 nM) * dopamiini D1-reseptoreihin (Ki = 99.8 nM) Norketiapiinin vaikutukset alkavat olla merkittäviä vasta melko suurilla ketiapiini annoksilla. Olennaisena erona ketiapiinin nähden on muskariini-reseptorien sitominen, adrenergisen takaisinoton estäminen sekä beta-reseptorien sitominen. == Katso myös == *Antipsykoottinen lääke == Aiheesta muualla == *ChemBlink: 11-(1-Piperazinyl)dibenzo[b,f[1,4]thiazepine] Luokka:Lääkkeiden aineenvaihduntatuotteet
Cardiff (täsmennyssivu)

Cardiff tarkoittaa muun muassa seuraavia: *Cardiff, Walesin pääkaupunki *Cardiff City FC, jalkapalloseura Cardiffissa Walesissa *Cardiff Devils, jääkiekkoseura Cardiffissa Walesissa *Jack Cardiff (1914–2009), brittiläinen elokuvaaja, elokuvaohjaaja ja valokuvaaja. *Janet Cardiff (s. 1957), kanadalainen taiteilija ;Britannian kuninkaallinen laivasto *HMS Cardiff (1652), 34-tykkinen neljännen luokan alus *HMS Cardiff (D58), C-luokan risteilijä *HMS Cardiff (D108), Tyypin 42 -hävittäjä.
Svetlana Lapina

Svetlana Lapina (; s. 12. huhtikuuta 1978 Mahatškala) on venäläinen entinen yleisurheilija, joka kilpaili korkeushypyssä. Hän edusti seuratasolla Mahatškala VS:ää. Lapina voitti hopeaa universiadeista 1999 ja pronssia saman vuoden MM-kisoista. Hän osallistui olympialaisiin kerran, vuonna 2000. Tuolloin Lapina sijoittui viidenneksitoista tuloksellaan 192 senttimetriä. == Ennätykset == Lähde: IAAF * Korkeushyppy: 199 cm (1999) * Korkeushyppy (sisäradat): 200 (2003) == Lähteet == Luokka:Venäläiset korkeushyppääjät Luokka:Vuonna 1978 syntyneet Luokka:Elävät henkilöt
Sahahauru

Sahahauru eli sahalevä eli sahalaitalevä (Fucus serratus) on tuuhea ruskolevä, jota tavataan Pohjois-Atlantissa ja Itämeressä. == Lajikuvaus == Sahahauru on oliivinruskea makrolevä, joka muodostaa tuuheita, pensasmaisia kasvustoja. Sillä on sahalaitaiset sekovarret, jotka haarautuvat kahteen osaan tasaisin välein. Sekovarret ovat noin 2 senttimetrin levyiset ja niistä puuttuvat kaasurakkulat. Koko ruskolevä voi kasvaa noin 60 senttimetrin mittaiseksi. == Levinneisyys == Sahahauru elää laajalla alueella Itämeressä ja Pohjois- Atlantissa. Levinneisyysalue ulottuu pohjoisessa Huippuvuorille ja etelässä Kanariansaarille. == Elinympäristö == Sahahauru kasvaa suojaisilla rannoilla kiinnittyneenä koville pinnoille lähelle vesirajaa. == Käyttö == Sahahaurua on käytetty jonkin verran eläinten ravitsemuksessa sekä lannoituksessa. == Lähteet == Luokka:Ruskolevät
Kiila (yhtye)

Kiila on suomalainen kokeellista folkmusiikkia soittava yhtye, jonka perustivat Niko-Matti Ahti ja Sami Sänpäkkilä Ulvilassa vuonna 1993. Yhtye aloitti duona, mutta vuosien varrella jäseniä on tullut lisää. Kiila levyttää Fonal Recordsilla. ==Albumit== *Heartcore (2001) *Silmät sulkaset (2004) *Tuota tuota (2009) ==Katso myös== *Fonal Records *Sami Sänpäkkilä ==Aiheesta muualla== *Yhtyeen kotisivut ==Lähteet== *http://www.fonal.com/pressmaterial_kiila.php Luokka:Suomalaiset folkyhtyeet Luokka:Suomalaiset duot
Ndamukong Suh

Ndamukong Suh (s. 6. tammikuuta 1987 Portland, Oregon) on yhdysvaltalainen amerikkalaisen jalkapallon pelaaja, pelipaikaltaan sisempi linjamies. Hän pelaa nykyisin NFL-joukkue Tampa Bay Buccaneersin riveissä. ==Pelaajaura== ===Detroit Lions=== Suhin varasi NFL:ään Detroit Lions vuonna 2010 varausnumerolla 2. Tätä ennen hän pelasi University of Nebraska–Lincolnin collegejoukkueessa. Hän allekirjoitti elokuussa 2010 viiden vuoden sopimuksenDetroit Lions Sign No. 2 Overall Draft Pick Ndamukong Suh bloomberg.com 4.8.2010 Viitattu 25.12.2015 , jonka arvo oli 68 miljoonaa dollaria. Suh pelasi tulokaskaudellaan kaikki 16 ottelua avauskokoonpanossa ja keräsi kauden aikana yhteensä 66 taklausta ja kymmenen säkitystä, joka oli myös eniten tulokkaista. Sporting News valitsi hänet kauden tulokkaaksi.Lions' Ndamukong Suh wins rookie of year award freep.com 13.1.2011 Viitattu 25.12.2015 Kaudella 2011 Suh pelasi 14 ottelua, joissa keräsi 36 taklausta ja neljä säkitystä. Hän aiheutti ongelmia ottelussa Green Bay Packersia vastaan työnnettyään Evan Smithin maahan kolmesti ja astuttuaan vihellyksen jälkeen hänen käden päälle. Suh ajettiin ulos kesken ottelun tarpeettomasta kovuudesta.Case closed on Ndamukong Suh 24.11.2011 Viitattu 25.12.2015 Myöhemmin Suh sai kahden ottelun pelikiellon jääden kyseisistä otteluista ilman palkkaa.Lions star Ndamukong Suh: A history in discipline 29.12.2011 Viitattu 25.12.2015 Kolmannella kaudellaan 2012 Suh pelasi 16 ottelua ja oli avauksessa jokaisessa ottelussa. Hän keräsi yhteensä 35 taklausta, joka oli hänen uransa vähin määrä yhdellä kaudella. Suh onnistui saamaan kuitenkin kahdeksan säkitystä, joka oli enemmän, kuin edellisellä kaudella.Ndamukong Suh nfl.com Viitattu 12.4.2016 ===Miami Dolphins=== Suhista tuli NFL historian parhaiten palkatuin puolustuksen linjamies allekirjoitettuaan kuuden vuoden sopimuksen Miami Dolphinsin kanssa, jonka arvo on 114 miljoonaa dollaria.Report: Miami Dolphins to sign defensive tackle Ndamukong Suh miamiherald.com 8.3.2015 Viitattu 16.12.2015 Avauskaudellaan Dolphinsissa Suh pelasi kauden aikana kaikki 16 ottelua avauksessa. Hän keräsi yhteensä 61 taklausta ja kuusi säkitystä. Edellisen kerran hän keräsi yli 60 taklausta kauden aikana tulokaskaudellaan, jolloin hän saavutti 66 taklausta. Kolmen kauden jälkeen, 14. maaliskuuta 2018 Miami Dolphins vapautti Suhin. ===Los Angeles Rams=== Suh solmi vuoden mittaisen 14 miljoonan dollarin sopimuksen Los Angeles Ramsin kanssa 14. maaliskuuta 2018. == Lähteet == == Aiheesta muualla == * Ndamukong Suhin kotisivu Luokka:Yhdysvaltalaiset amerikkalaisen jalkapallon pelaajat Luokka:Vuonna 1987 syntyneet Luokka:Elävät henkilöt
Belfastin oopperatalo

thumb|Belfastin oopperatalo Belfastin oopperatalo avattiin vuonna 1895 Pohjois-Irlannin pääkaupunkiin Belfastiin. Oopperatalon suunnitteli Frank Matcham. == Lähteet == *Aamulehti sivu B25, 27.10.2010 Oopperatalo Luokka:Yhdistyneen kuningaskunnan oopperatalot
Kauppakeskus Veturi

Kauppakeskus Veturi on Kouvolan Kuusankoskella, Valtatie 6:n varrella Tervaskankaalla sijaitseva kauppakeskus. Sen pinta-ala on 48 000 m². Kauppakeskus valmistui vuonna 2012. Veturi on Suomen 13. suurin ja Kaakkois- Suomen sekä Kymenlaakson suurin kauppakeskus ja sen vaikutusalueella, pääosin Kymenlaaksossa asuu noin 100 000 ihmistä.Kauppakeskus Veturin rakennustyöt aikataulussa - Yle ==Historia== Kesko ilmoitti lokakuussa 2007 suunnittelevansa uuden kauppakeskuksen rakentamista silloisen Kuusankosken kaupungin eteläosaan Tervaskankaalle. Keskon mukaan alue on sijainnollisesti erinomainen Kouvolan ja Kuusankosken muodostaman kaupunkialueen keskipisteessä, Valtatie 6:n varrella.Kesko suunnittelee yhteistyössä kaupungin kanssa Kymenlaakson suurimman kauppakeskuksen rakentamista Kuusankoskelle – Kesko Marraskuussa 2008 Kesko ja Kuusankosken kaupunki solmivat maakaupan 13,6 hehtaarin kokoisesta alueesta, joka sijaitsee Kuutostien ja Kuusaantien risteysalueella, aivan entisen Kuusankosken ja Kouvolan rajan vieressä.Kesko ja Kuusankosken kaupunki solmivat maakaupat Tervaskankaan alueesta – Kesko Kauppakeskuksen oli alun perin määrä valmistua vuonna 2011, mutta taloudellinen lama hidasti hieman suunnittelutöitä. Kauppakeskuksen rakennustyöt alkoivat lopulta elokuussa 2010. Helmikuussa 2011 kauppakeskuksen nimeksi valittiin Veturi. Silloin keskuksen tiedettiin valmistuvan vuoden 2012 syyskuun tienoilla. Kauppakeskus Veturi avattiin lopulta torstaina 13. syyskuuta 2012.Kauppakeskus Veturi avautui – Kesko Avajaisnauhan leikkasivat silloiset Kouvolan kaupunginjohtaja Lauri Lamminmäki ja Keskon pääjohtaja Matti Halmesmäki. Avajaisviikonloppuna Veturissa kävi noin 85 000 asiakasta. Kauppakeskus Veturiin siirtyi huomattava määrä Kouvolan liikkeitä, pääosin Keskon liikkeitä. Muun muassa kaksi isoa liikerakennusta Tommolankadulla tyhjeni lähes kokonaan, kun Kouvolan entiset K-Citymarket (Tommolankatu 5) ja K-Rauta siirtyivät uuteen kauppakeskus Veturiin. Myös Kouvolan keskustasta lähti huomattava määrä liikkeitä Veturiin. Kouvolan keskustan on sanottu autioituneen johtuen siitä, että suurin osa keskustan liikkeistä on siirtynyt Veturiin. Vuonna 2018 Veturin K-Citymarketin katolle asennettiin aurinkopaneelit. == Liikkeet ja palvelut == Veturissa on 80 liikettä. Veturin ankkuriliikkeinä toimivat K-Citymarket, K-Rauta, Clas Ohlson, ravintola Burger King ja elokuvateatteri Kino 123. Veturissa oli myös Anttila ja sen jälkeen Tokmanni joka on sittemmin lopetettu. Kauppakeskuksen omistaa Mercada Oy. Veturi työllistää noin 650 henkilöä. Kauppakeskus on Suomen Kauppakeskusyhdistyksen jäsen. ==Lähteet== ==Aiheesta muualla== *Kauppakeskuksen kotisivut Luokka:Kouvolan kauppa- ja ostoskeskukset Luokka:Kuusankoski
Belfastin kaupungintalo

Belfastin kaupungintalo Pohjois-Irlannin pääkaupungissa Belfastissa valmistui vuonna 1906. Kaupungintalo rakennettiin teollisen vallankumouksen jälkeisen nousun aikaan. Uusbarokkia edustava rakennus on mahtipontinen valtavine kupoleineen, ja erottuu tyylillisesti ja kooltaan ympäristön rakennuksista. Rakennuksen on suunnitellut arkkitehti Alfred Brumwell Thomas. Kaupungintalon edustalla oleva puisto on suosittu kokoontumispaikka. == Lähteet == *Aamulehti sivu B25, 27.10.2010 * History of Belfast City Hall Belfastin kaupunki Kaupungintalo Luokka:Kaupungintalot Luokka:Pohjois-Irlannin rakennukset ja rakennelmat
Näin käy haaveiden

Näin käy haaveiden on Mika ja Turkka Malin albumi vuodelta 1992. Se perustuu Harry Chapinin lauluihin, jotka Turkka Mali kääntänyt suomeksi. Kappaleen "Six String Orchestra" on aiemmin kääntänyt suomeksi Hector nimellä "Monofilharmoonikko". == Kappaleet == # # # # # # # # # # == Lähteet == Luokka:Vuoden 1992 albumit Luokka:Mika ja Turkka Malin albumit
Lagan (Pohjois-Irlanti)

Lagan () on joki Pohjois-Irlannissa. Se virtaa Lisburnin ja Belfastin kaupunkien läpi Pohjoiskanaaliin. Laganjoen varrella on suosittu 18 kilometriä pitkä kävely- ja pyöräilyreitti Belfastin ja Lisburnin välillä. == Lähteet == *Aamulehti sivu B25, 27.10.2010 == Aiheesta muualla == Luokka:Pohjois-Irlannin joet
Sami Sänpäkkilä

Sami Sänpäkkilä (s. 1975) on Ulvilasta kotoisin oleva ja nykyään Tampereella vaikuttava muusikko, elokuvaohjaaja ja levy-yhtiö Fonal Recordsin perustaja. Hän on julkaissut viisi kokopitkää albumia nimellä Es ja on mukana monissa muissa yhtyeissä, kuten Hektixissä, Tuusanuuskissa, Kiilassa ja Kemiallisissa ystävissä. Sänpäkkilä kuvasi ja leikkasi kaksi Jussi-ehdokkuutta saaneen indie-elokuvan Samurai Rauni Reposaarelainen. Hän ohjasi The Goodiepal Equation dokumenttielokuvan tanskalaisesta eksentrisestä taiteilijasta. Sänpäkkilä on tehnyt kymmeniä lyhytelokuvia ja musiikkivideoita, joita on näytetty museoissa, taidegallerioissa ja elokuvafestivaaleilla ympäri maailmaa. Teokset käsittelevät erilaisia mielenmaisemia, kuten melankoliaa, paatosta ja toivoa. Vuonna 2014 hän sai Pirkanmaan taidepalkinnon. ==Albumit== ;Es *Flick (1998 Fonal, 2000 (K-RAA-K)³ Records) *A Love Cycle (2000) *Kaikkeuden kauneus ja käsittämättömyys (2004) *Sateenkaarisuudelma (2005) *Kesämaan lapset (2009) ==Filmografia== *Early filmworks 1996 to 2006 (2008) * Samurai Rauni Reposaarelainen (2016) * The Goodiepal Equation (2017) ==Musiikkivideot== *TV-resistori: J.o.v.h.m.l.n.s.o.a.m.o. (love) *Islaja: Rohkaisulaulu *Islaja: Pimeyttä kohti *Office Building: Never Leave The Ground *Office Building: Tomorrow Again *Es: She Puts Out The Fire In Her Heart With Her Tears *Circle: Glanu *Risto: Putoan kaivossa *Shogun Kunitoki: Riddarholmen *Bääbs: You Don't Know Tomorrow *Eleanoora Rosenholm: Tammen varjossa *Eleanoora Rosenholm: Maailmanloppu *Lau Nau: Painovoimaa, valoa *Astrid Swan & The Drunk Lovers: 2000 - 2010 (I'm Not Even 30) *Paavoharju: Valo tihkuu kaiken läpi *Disco Ensemble: White Flag For Peace *Disco Ensemble: Protector *Islaja: Pimeyttä kohti *Ignatz: When The Fall Is All That Is Left *Risto: Lyö *Eleanoora Rosenholm: Valo kaasumeren hämärässä *Steel Mammoth: Nightmare Ad Nauseam *Seremonia: Rock ‘n’ rollin maailma *Barry Andrewsin Disko: Talitintti *Tuusanuuskat: Kukkien Guantanamo Bay *Seremonia: Uhrijuhla *Lau Nau: Kuoleman tappajan kuolema *Lau Nau: Valolle *Ignatz: Abandon the Night *Death Hawks: Black Acid *Risto: Turvaluola *Barry Andrewsin Disko: Yksinkertainen mies *Räjäyttäjät: Aamupalalle pommiin *Pekko Käppi & K.H.H.L.: Laihan koiran haukku ei kuulu taivaaseen *Seremonia: Alfa ja Omega *Seremonia: Pahuuden äänet *M: Lampi *Death Hawks: Behind Thyme *Maria ja Marsialaiset: Tällä tiellä haamut liftaa *M: Tehtaantyttö *Death Hawks: Atitlán *Pelle Romantika & Kuolema-Duo: Monstro *Eleanoora Rosenholm: Opium China *M: Jos tulen takaisin *Litku Klemetti: Keijukaisvalssi == Lähteet == *Fonal Records *Sami Sänpäkkilän kotisivut *Sami Sänpäkkilä AV-arkin sivuilla === Viitteet === ==Aiheesta muualla== *Sami Sänpäkkilän kotisivut *Fonal Recordsin kotisivut Luokka:Suomalaiset muusikot Luokka:Vuonna 1975 syntyneet Luokka:Elävät henkilöt
Feodor Rojankovsky

Feodor Rojankovsky (, lempinimi Rojan; 24. joulukuuta (J: 12. joulukuuta) 1891 Mitava, Venäjän keisarikunta − 12. lokakuuta 1970 Bronxville, New York, Yhdysvallat) oli Ranskassa ja Yhdysvalloissa työskennellyt venäläissyntyinen kirjankuvittaja, joka on tunnettu erityisesti lastenkirjojen kuvittajana. Rojankovsky syntyi Mitavassa nykyisen Latvian alueella viisilapsiseen perheeseen. Hänen vanhempi veljensä oli taidemaalari Pavel Rožankovski (Paul Roschankowsky). Feodor ihaili kahden vanhemman veljensä maalaustaitoja ja lähtikin opiskelemaan aluksi Venäjän taideakatemiaan, mutta jätti sittemmin opiskelut kesken liittyäkseen ensimmäiseen maailmansotaan. Hän lähti Venäjältä 1920, siirtyi Puolaan ja toimi Poznańissa suuren kirjankustantamon taiteellisena johtajana. Puolasta Rojankovsky siirtyi 1925 Pariisiin, missä hän teki 14 vuotta kuvitustyötä mainostoimistoille, elokuviin sekä kirjoihin ja lastenkirjoihin. Ranskassa hän sai mainetta erityisesti Père Castor -sarjan kuvitustyöstä. Hän sai Pariisissa kutsumanimen Rojan. Toisen maailmansodan aikana Rojankovskyn asuntoon osui pommi, joka tuhosi lähes kaiken irtaimen. Hän pakeni vuoden 1941 aikana Pariisista Yhdysvaltoihin. Yhdysvalloissa asuessaan Rojankovsky kuvitti yli sata kirjaa. Hänet palkittiin 1956 arvostetulla Caldecott Medal -palkinnolla kuvituksestaan The Frog Went A’Courtin -teokseen. Parhaiten hänet tunnetaan satukokoelmien Hanhiemon satuaarre ja Hanhiemon iloinen lipas kuvituksista. == Lähteet == *http://www.artgallerylavrushin.ru/page1-58.htm?PHPSESSID=fb85e89793f1ef74f32f3dca5ecdcd54 ===Viitteet=== Luokka:Venäläiset taiteilijat Luokka:Venäläiset kuvittajat Luokka:Yhdysvaltalaiset kuvittajat Luokka:Amerikanvenäläiset Luokka:Vuonna 1891 syntyneet Luokka:Vuonna 1970 kuolleet
Tito Ortiz

Jacob Christopher "Tito" Ortiz (s. 23. tammikuuta 1975 Santa Ana, Kalifornia) on yhdysvaltalainen vapaaottelija. Ortiz on UFC:n alemman raskaansarjan (84-93 kg) entinen mestari, jolla oli mestaruus hallussaan 14. huhtikuuta 2000 ja 26. syyskuuta 2003 välisen ajan.. Ortiz on voittanut urallaan muun muassa Wanderlei Silvan ja Forrest Griffinin. Ortiz on toiminut valmentajana Ultimate Fighting Championshipin tuottamassa Ultimate Fighter-ohjelmassa kahdella eri tuotantokaudella. Kolmannella tuotantokaudella vuonna 2006 häntä vastassa oli Ken Shamrock: valmentajat kohtasivat ensimmäisen kerran UFC 40:ssa vuonna 2002 ja TUF:n perinteen mukaisesti ottelijat kohtasivat toisen kerran sarjan kuvausten jälkeen 8.7. 2006 UFC 61-tapahtumassa ja Ortiz voitti tämän uusintaottelun. Vuonna 2010 Ultimate Fighterin yhdennellätoista kaudella toisena valmentajana toimi Chuck Liddell. Sarjan valmentajille oli suunniteltu ottelu sarjan jälkeen, mutta Ortiz joutui perumaan ottelun, ja hänet korvasi Rich Franklin. Ortizin ensimmäinen esiintyminen vapaaottelijana tapahtui UFC 13-tapahtumassa, jossa hän voitti ensin ottelunsa Wes Albrittonia vastaan teknisellä tyrmäyksellä ja hävisi toisen ottelunsa Guy Mezgeriä vastaan. Vuonna 1999 Ortiz otteli UFC 22-tapahtumassa Frank Shamrockia vastaan keskisarjan mestaruudesta häviten ottelun. UFC 44-tapahtumassa Ortiz hävisi mestaruutensa Randy Couturelle, mikä päätti hänen ennätyspitkän lähes kolme ja puoli vuotta kestäneen mestaruuskautensa. Vuonna 2010 Ortiz otteli entistä oppilastaan Matt Hamillia vastaan UFC 121-tapahtumassa. Hamill oli Ortizin ensimmäinen valinta Ultimate Fighterin kolmannella kaudella. ==Perhe== Ortiz oli naimisissa ensimmäisen vaimonsa Kristin Ortizin kanssa kymmenen vuotta ja heillä on poika nimeltä Jacob. Vuonna 2006 Ortiz alkoi tapailla entistä pornotähteä Jenna Jamesonia ja pari sai kaksospojat 16. maaliskuuta 2009. == Lähteet == == Julkaisut == * ==Aiheesta muualla== * Tito Ortiz sherdog.comissa * Tito Ortiz ufc.comissa Luokka:Yhdysvaltalaiset vapaaottelijat Luokka:Vuonna 1975 syntyneet Luokka:Elävät henkilöt
Uusi Fantasia

Uusi Fantasia on helsinkiläinen elektronista musiikkia soittava yhtye, jonka muodostavat Street Kobra (Perttu Mäkelä, DJPP), Kroko-Roc (Mikko Viljakainen, Vilunki 3000) ja Ercola (Veikka Erkola, Vakiosäätäjä). Yhtyeen nimi tulee 1970-luvulla rockin SM-kultaa voittaneelta Fantasialta. Uusi Fantasian debyyttialbumi Top Ten julkaistiin norjalaisella Telle-levymerkillä vuonna 2004 ja seuraava, Heimo (Celebrities Records) julkaistiin marraskuussa 2010. Uusi Fantasia sai syksyllä 2010 runsaasti radiosoittoaikaa kappaleellaan Liian myöhään, jossa solistina esiintyi Freeman. Uudella albumilla on kaiken kaikkiaan yli 20 vierailijaa, Freemanin lisäksi muun muassa Asa, PMMP:n Paula Vesala, Kings of Convenience -yhtyeen Eirik Glambek Bøe, Olli Ahvenlahti, Jimi Tenor, Zarkus Poussa, Teppo Mäkynen ja Raoul Björkenheim. Uusi Fantasia julkaisi uutta musiikkia vuonna 2021. == Diskografia == ===Albumit=== * Top Ten (Tellé, CD/LP 2004) * Heimo (Celebrities Records, CD/LP 2010) === Singlet & EP:t === * Takaisin (Tellé, 10" 2003) * Luulot pois EP (Stupido Records, 12" 2005) * Liian myöhään (mukana Freeman) (Celebrities Records, CDS 2010) * Barefoot, Not Naked (mukana Eirik Bøe) / Liian myöhään (mukana Freeman) (Celebrities Records, 12" 2011) * Kuuletko? (mukana Lassi Valtonen, 2021) === Freeman & Uusi Fantasia === * Freeman 4 (Johanna Kustannus, CD/LP 2011) == Lähteet == Luokka:Suomalaiset elektronisen musiikin yhtyeet
Utva 60

Utva 60 oli jugoslavialainen koulukone, jonka ensilento tehtiin 22. huhtikuuta 1959. Vuonna 1959 UTVA-tehdas suunnitteli ja rakensi Utva 56-lentokoneen."UTVA 56 / 60 Aircraft history performance and specifications". Pilotfriend. Retrieved 21 December 2009. Kone sai tunnuksen Utva 60, kun siihen oli asennettu suurempi moottori. Utva 60 oli kokometallinen lentokone. Sitä käytettiin sotilas- ja siviilikoulukoneena ja lannoituslentokoneena, jonka tunnus oli Utva 65. Utva 66 korvasi Utva 60:n. Jugoslavian ilmavoimilla oli 35 konetta vuoteen 1982 asti.Hayles, John. "Yugoslavia Air Force: Aircraft Types". Aeroflight . 1 July 2004. Retrieved 21 December 2009. Kambodžaan toimitettiin neljä konetta.Forsgren, Jan. "Aviation Royale Khmere/Khmer Air Force Aircraft". Aeroflight . 22 April 2007. Retrieved 21 December 2009.Grandolini 1988, p. 43. == Tekniset tiedot (UTVA-60-AT1) == Taylor 1965, pp. 344–345. * 1 ohjaaja, 3 matkustajaa * pituus 8,2 m * kärkiväli 11,4 m * korkeus 2.7 m * siipipinta-ala 18,1 m2 * sivusuhde 7,2 * siipiprofiili NACA 4412 (modifioitu) * tyhjäpaino 952 kg * lentopaino 1448 kg * MTOW 1620 kg * voimalaite Lycoming O-480, 270 hv * potkuri kaksilapainen Hartzell HC-A2X20-1B/10133-3, metallinen, vakionopeus * suurin lentonopeus 252 km/h * matkalentonopeus 230 km/h * suurin syöksynopeus 300 km/h * lentomatka 780 km * lakikorkeus 5200 m * nousunopeus 1260 jalkaa minuutissa == Lähteet == * Donald, David (ed.) The Encyclopedia of World Aircraft. Leicester, UK: Blitz Editions, 1997. ISBN 1-85605-375-X. * Grandolini, Albert. "L'Aviation Royale Khmere: The first 15 years of Cambodian military aviation". Air Enthusiast, Thirty-seven, September-December 1988. Bromley, UK:Fine Scroll. issn 0143-5450. pp. 39–47 . * "Sport and Business". Flight, 25 September 1959, p. 305\. * Taylor, John W. R. Jane's All The World's Aircraft 1965-66. London: Samson Low, Marston, 1965. === Viitteet === Luokka:Koulukoneet
Ylpeys ja ennakkoluulo (vuoden 1940 elokuva)

Ylpeys ja ennakkoluulo on vuonna 1940 valmistunut Robert Z. Leonardin ohjaama, Jane Austenin samannimiseen romaaniin perustuva elokuva, jonka pääosissa nähdään Laurence Olivier ja Greer Garson. Vuoden 1940 elokuvan aikakausi on myöhempi kuin se, missä Jane Austenin romaanin elivät. Elokuvan naiset on puettu 1820–1830 -luvun tyyliin, joten elokuva näyttää kovin erilaiselta kuin miltä Jane Austenin romaanin kuvaama maailma näytti. Elokuva on myös selkeästi Hollywoodissa tehty. Kun elokuva julkaistiin, se ei kuitenkaan kohdannut kovaa kritiikkiä, vaan se vastaanotettiin hyvin. Elokuva on varsin uskollinen romaanin juonelle, paitsi että Lady Catherine DeBourghin kohtaaminen ja elokuvan loppu on kovin erilainen kuin romaanissa. Tiedosto:Laurence Olivier Pride and prejudice.jpg|Laurence Olivier elokuvan trailerissa. Tiedosto:Greer Garson in Pride and Prejudice.JPG|Greer Garson elokuvan trailerissa. Tiedosto:Pride and Prejudice5 1940.jpg|Ylpeyden ja ennakkoluulon näyttelijöitä. == Näyttelijät == Luokka:Vuoden 1940 yhdysvaltalaiset elokuvat Luokka:Robert Z. Leonardin ohjaamat elokuvat Luokka:Yhdysvaltalaiset romanttiset draamaelokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset näytelmiin perustuvat elokuvat Luokka:Yhdysvaltalaiset mustavalkoelokuvat Luokka:Metro-Goldwyn-Mayerin elokuvat
Alppihiihto talviolympialaisissa 2010 – miesten syöksylasku

Miesten syöksylasku talviolympialaisissa 2010 kilpailtiin Whistlerissä, Kanadassa. Alun perin kilpailu oli tarkoitus järjestää lauantaina 13. helmikuuta, mutta lumisateen ja lämpimien säiden takia se siirrettiin maanantaille 15. helmikuuta. Radan korkeusero oli 853 metriä, ja lähtöpaikka oli 1 678 metrin korkeudessa merenpinnan yläpuolella. Maaliviiva taas oli 825 metrin korkeudella merenpinnan yläpuolella. Radan pituus oli 3 105 metriä. Kolmen parhaan laskijan aikaero oli pienin syöksylaskun olympiahistoriassa. == Tulokset == Sija Lähtön. Nimi Valtio Aika Ero 18 Didier Défago 1.54,31 0,00 16 Aksel Lund Svindal 1.54,38 +0,07 8 Bode Miller 1.54,40 +0,09 4 15 Mario Scheiber 1.54,52 +0,21 5 9 Erik Guay 1.54,64 +0,33 6 22 Didier Cuche 1.54,67 +0,36 7 3 David Poisson 1.54,82 +0,51 8 10 Marco Büchel 1.54,84 +0,53 9 13 Klaus Kröll 1.54,87 +0,56 10 17 Michael Walchhofer 1.54,88 +0,57 11 20 Carlo Janka 1.55,02 +0,71 12 11 Hans Olsson 1.55,19 +0,88 12 21 Werner Heel 1.55,19 +0,88 14 33 Rok Perko 1.55,26 +0,95 15 25 Peter Fill 1.55,29 +0,98 16 26 Adrien Theaux 1.55,40 +1,09 17 19 Manuel Osborne-Paradis 1.55,44 +1,13 18 30 Ivica Kostelić 1.55,49 +1,18 19 24 Christof Innerhofer 1.55,58 +1,27 20 6 Steven Nyman 1.55,71 +1,40 21 4 Andrew Weibrecht 1.55,74 +1,43 22 2 Hans Grugger 1.55,81 +1,50 23 14 Ambrosi Hoffmann 1.56,04 +1,73 24 32 Stephan Keppler 1.56,11 +1,80 25 31 Jan Hudec 1.56,19 +1,88 26 34 Guillermo Fayed 1.56,20 +1,89 27 28 Johan Clarey 1.56,29 +1,98 28 12 Andrej Jerman 1.56,35 +2,04 29 1 Patrik Järbyn 1.56,58 +2,27 30 38 Ondřej Bank 1.56,66 +2,35 31 36 Kjetil Jansrud 1.56,69 +2,38 31 42 Lars Elton Myhre 1.56,69 +2,38 33 5 Natko Zrnčić-Dim 1.57,02 +2,71 34 39 Craig Branch 1.57,19 +2,88 35 29 Patrick Staudacher 1.57,21 +2,90 36 35 Petr Záhrobský 1.57,44 +3,13 37 40 Andrej Križaj 1.57,72 +3,41 38 43 Edward Drake 1.57,91 +3,60 39 45 Jono Brauer 1.58,08 +3,77 40 48 Kryštof Krýzl 1.58,43 +4,12 41 52 Ivan Ratkić 1.58,58 +4,27 42 37 Andreas Romar 1.58,71 +4,40 43 50 Markus Larsson 1.58,82 +4,51 44 41 Ferran Terra 1.58,85 +4,54 45 51 Aleksandr Horošilov 1.59,21 +4,90 46 55 Truls Ove Karlsen 1.59,52 +5,21 47 54 Kevin Esteve Rigail 1.59,61 +5,30 48 58 Roger Vidosa 1.59,65 +5,34 49 44 Maui Gayme 1.59,76 +5,45 50 46 Igor Zakurdajev 1.59,80 +5,49 51 49 Paul de la Cuesta 1.59,84 +5,53 52 59 Jaroslav Babušiak 1.59,99 +5,68 53 56 Johnny Albertsen 2.00,12 +5,81 54 63 Stepan Zujev 2.00,58 +6,27 55 47 Cristian Javier Simari Birkner 2.01,67 +7,36 56 61 Jorge Mandru 2.01,72 +7,41 57 53 Filip Trejbal 2.02,57 +8,26 58 57 Roberts Rode 2.03,36 +9,05 59 64 Andrei Drygin 2.04,44 +10,13 7 Andrej Šporn kesk. 23 Robbie Dixon kesk. 60 Dragoş Staicu kesk. 62 Stefan Georgiev kesk. 27 Marco Sullivan hylättiin ==Lähteet== ===Viitteet=== Luokka:Alppihiihto talviolympialaisissa 2010
Viisasteleva sydän (vuoden 2007 elokuva)

Viisasteleva sydän (Persuasion) on brittiläinen televisioelokuva vuodelta 2007. Se kuvattiin Bathissa, Englannissa syyskuussa 2006 ITV1:lle. Kyseessä on uusi filmatisointi Jane Austenin samannimisestä romaanista. Pääosia elokuvassa esittävät Sally Hawkins Annena, Rupert Penry-Jones kapteeni Wentworthina ja Anthony Head Sir Walter Elliotina. == Juoni == Nuori aatelistyttö Anne Elliot rakastuu komeaan mutta köyhään meriupseeriin Frederick Wentworthiin. Annen perhe kuitenkin vastustaa avioliittoa ja vaatii Annea purkamaan kihlauksen. Kahdeksan vuotta myöhemmin Frederick palaa meriltä varakkaana ja maineikkaana, mutta päätöstään katuva Anne huomaa Frederickin olevan hänelle yhä vihainen. Juonenkäänteet saavat Annen muuttamaan perheensä perässä Bathiin, jossa hän tapaa Frederickin uudelleen. == Rooleissa == Lähde: == Lähteet == == Aiheesta muualla == * * Luokka:Brittiläiset televisioelokuvat Luokka:Yhdysvaltalaiset televisioelokuvat Luokka:Jane Austenin teoksiin perustuvat televisiosarjat Luokka:Vuoden 2007 brittiläiset elokuvat Luokka:Vuoden 2007 yhdysvaltalaiset elokuvat Luokka:Yhdysvaltalaiset romanttiset draamaelokuvat Luokka:Brittiläiset romanttiset draamaelokuvat Luokka:Yhdysvaltalaiset romaaneihin perustuvat elokuvat Luokka:Brittiläiset romaaneihin perustuvat elokuvat
Tosin Oke

Tosin Oke (s. 1. lokakuuta 1980) on brittiläis-nigerialainen kolmiloikkaaja. Hän edusti Britanniaa vuoden 2008 loppuun ja sittemmin Nigeriaa. Oke voitti 1999 alle 20-vuotiaiden Euroopan-mestaruuden tuloksella 16,57. Vuonna 2002 hän sijoittui viidenneksi Manchesterin Kansainyhteisön kisoissa, mutta jäi ilman tulosta Münchenin EM-kilpailujen loppukilpailussa. Berliinin MM-kilpailuissa 2009 hän karsiutui loppukilpailusta. Oke voitti Afrikan-mestaruuden Nairobissa 2010 silloisella ennätyksellään 17,22. Hän voitti kultaa myös saman vuoden Delhin Kansainyhteisön kisoissa tuloksella 17,16. Vuonna 2011 hän voitti kultaa Afrikan kisoissa tuloksella 16,65. Daegun MM-kilpailuissa hän karsiutui loppukilpailusta. Vuonna 2012 Oke voitti Afrikan-mestaruuden Porto-Novossa tuloksella 16,98. Lontoon olympialaisissa hän sijoittui seitsemänneksi. Oke saavutti 2014 hopeaa Glasgow'n Kansainyhteisön kisoissa tuloksella 16,84 ja Marrakechin Afrikan-mestaruuskilpailuissa hypättyään 16,97. Hän sijoittui 2015 kahdeksanneksi Pekingin MM-kilpailuissa ja voitti kultaa Afrikan kisoissa tuloksella 17,00. Hän sijoittui vuonna 2016 kuudenneksi Portlandin MM- hallikilpailuissa ja voitti Afrikan-mestaruuden Durbanissa tuloksella 17,13. Rio de Janeiron olympialaisissa 2016 ja Lontoon MM-kilpailuissa 2017 hän karsiutui loppukilpailusta. == Henkilökohtaiset ennätykset == === Ulkoradat === Laji Tulos Paikka Vuosi Pituus 731 Bedford 2005 Kolmiloikka 17,23 Calabar 2012 === Sisäradat === Laji Tulos Paikka Vuosi Kolmiloikka 16,89 Birmingham 2010 == Lähteet == Luokka:Brittiläiset kolmiloikkaajat Luokka:Nigerialaiset kolmiloikkaajat Luokka:Vuonna 1980 syntyneet Luokka:Elävät henkilöt
Lapuan Virkiä (jääkiekko)

Lapuan Virkiä on lapualainen jääkiekkojoukkue, joka tällä hetkellä pelaa Suomi-Sarjassa. == Kasvatit pääsarjatasolla == *Erica Jaskari *Josefiina Korpela *Olivia Laitamäki *Juuso Mörsky *Karoliina Vuorenmaa == Lähteet == == Aiheesta muualla == *http://www.lapuanvirkia.fi/fi/jaakiekko Luokka:Lapuan Virkiä Luokka:Jääkiekon II-divisioonaseurat
Carlisle (täsmennyssivu)

Carlisle tarkoittaa muun muassa seuraavia: ==Paikkakuntia== ;Britanniassa *Carlisle, kaupunki Englannin luoteiskolkassa, lähellä Skotlannin rajaa ;Yhdysvalloissa *Mount Carlisle, vuori Alaskassa *Carlisle, paikkakunta Yhdysvaltojen Arkansasissa *Carlisle, paikkakunta Yhdysvaltojen Indianassa *Carlisle, paikkakunta Yhdysvaltojen Iowassa *Carlisle, paikkakunta Yhdysvaltojen Iowassa *Carlisle, paikkakunta Yhdysvaltojen Massachusettsissa *Carlisle, paikkakunta Yhdysvaltojen New Yorkin osavaltiossa *Carlisle, paikkakunta Yhdysvaltojen Ohiossa *Carlisle, paikkakunta Yhdysvaltojen Pennsylvaniassa *Carlisle, paikkakunta Yhdysvaltojen Etelä-Carolina *Carlisle piirikunta, paikkakunta Yhdysvaltojen Kentuckyssa ==Sukunimi== *Belinda Carlisle (s. 1958), yhdysvaltalainen laulaja *Bill Carlisle (1908–2003), yhdysvaltalainen muusikko *Clarke Carlisle (s. 1979), englantilainen jalkapalloilija *James Carlisle, (s. 1937), Antiguan ja Barbudan kenraalikuvernööri *John Griffin Carlisle (1834–1910), yhdysvaltalainen poliitikko *Kitty Carlisle (1910–2007), yhdysvaltalainen näyttelijä, oopperalaulaja, broadway-esiintyjä, talk-show juontaja ja taidevaikuttaja *Mary Carlisle, (1912–2018) yhdysvaltalainen näyttelijä *Rick Carlisle, 1959), yhdysvaltalainen koripalloilija ja valmentaja ==Muita merkityksiä== ;Britannian kuninkaallinen laivasto *HMS Carlisle (1693), 60-tykkinen neljännen luokan alus *HMS Carlisle (1698), 48-tykkinen neljännen luokan alus *HMS Carlisle (D67), C-luokan risteilijä
Uuden-Englannin dominio

Uuden-Englannin dominio () oli viiden englantilaisen siirtomaan lyhytikäinen hallintounioni Uudessa-Englannissa Pohjois-Amerikassa. Se oli koossa vuosina 1686–1689. Mainion vallankumouksen jälkeen vuonna 1689 bostonilaiset vangitsivat kuninkaallisen kuvernöörin ja lopettivat näin Uuden-Englannin dominion de facto.Craven, Wesley Frank; Colonies in Transition, 1660 – 1713.;New York, New York: Harper and Row, 1968. Page 224.Morris, Gerald E., and Kelly, Richard D., eds; Maine Bicentennial Atlas: An Historical Survey. Plate 11. Portland, Maine; Portland Historical Society; 1976. == Lähteet == Luokka:Englannin entiset siirtomaat Luokka:Pohjois-Amerikan entiset monarkiat Luokka:Yhdysvaltain historia
The Crown Jewels

The Crown Jewels on Queen-yhtyeen marraskuussa 1998 julkaistu boksi, joka sisältää yhtyeen kahdeksan ensimmäistä studioalbumia. ==Sisältö== *CD 1: *CD 2: *CD 3: *CD 4: *CD 5: *CD 6: *CD 7: *CD 8: ==Lähteet== *The Crown Jewels: Queen Discography === Viitteet === Luokka:Queenin albumit Luokka:Vuoden 1998 albumit Luokka:Musiikkiboksit
Jarmo Nikku

Jarmo Kalevi Nikku (s. 11. lokakuuta 1958 Lappeenranta) on suomalainen kitaristi, säveltäjä ja sovittaja. Hän on vaikuttanut Faroutin, Broadcastin, Kirkan, Hectorin, Mikko Kuustosen, Heikki Silvennoisen, Heikki Helan, Kummelin, Hoedownin ja H.A.R.P.:n levyillä. Hän on soittanut 2 600 levytetyllä kappaleella ja esiintynyt useiden tv-ohjelmien taustayhtyeissä. == Ura == Nikku kiinnostui kitaransoitosta 1970-luvun alkupuolella, kun hän kuuli koulun piirustustunnin aikana ystävänsä kelanauhalta Santanan kappaleen Black Magic Woman ja hollantilaisen Focus-yhtyeen kappaleen Sylvia. Hän alkoi seurata amerikkalaisten tähtikitaristien tekemisiä, ja nähtyään televisiossa suomalaisia kitaristeja kuten Juha Björninen ja Heikki Laurila, hän ymmärsi, että Suomessakin on mahdollista elää kitaristina, ja alkoi harjoitella ahkerasti. Vuonna 1982 Esa Kaartamo houkutteli Nikun Broadcast-yhtyeen jäseneksi. “Esa sanoi, että olet bändissä, sunnuntaina on treenit ja tiistaina on keikka. […] Ei meidän tarvinnut sopia mitään. Kun rupesimme soittamaan, se napsahti automaattisesti. Minun oli maailman helpointa soittaa Esan kanssa, ja luulen, että se oli molemminpuolista.” Tässä tehtävässä Nikku sai osakseen julkisuutta, joka johti studiomuusikon uralle. Monista studiomuusikoista poiketen hän kävi myös soittamassa keikoilla. “En voinut kuvitella mitään parempaa kuin tallentaa päivällä levyjä mahtavien jätkien kanssa ja soittaa illalla mahtavia keikkoja. Onneksi rouva piti samaan aikaan perheeni läjässä.” Nikku on säveltänyt kappaleen ”Peggy”, jolla Samuli Edelmann osallistui Eurovision laulukilpailuun Suomen karsintaan vuonna 1991. Kappale tuli toiseksi, pian se nousi listaykköseksi. Tuloksena singlestä oli platinalevy. Kappale löytyy Edelmanin toiselta levyltä Peggy – Pienestä kii. Kun levymyynti alkoi yleisesti laskea, ei studiossakaan enää ollut kovin kiirettä. Samaan suuntaan vaikutti se, että artistit ja biisintekijät alkoivat äänittää kappaleitaan kotona ja myös käyttivät koneita musiikin tekemiseen. Nikku siirtyi yhä enemmän teatterin puolelle, esiintyen esim. Tampereen Teatterin Cats-musikaalissa, Helsingin kaupunginteatterin Kinky Bootsissa ja Turussa Stingin musikaalissa The Last Ship.. Nikun ensimmäinen sooloalbumi Line by Line julkaistiin vuonna 2019. Toinen albumi Landmarks julkaistiin vuonna 2022. Nikku on esiintynyt myös oman yhtyeensä kanssa. Vuonna 2018 yhtyeen nimi oli Jarmo Nikku Quartet ja sen muut jäsenet olivat rumpali Topi Kurki, basisti Jari Heino ja kitaristi Jari Nieminen. Tyyliin ovat vaikuttaneet Steve Gadd Bandin ja Mike Landaun musiikki. Nikku on toiminut myös kitaransoiton opettajana. Hänen soitinvalikoimaansa kuuluu myös mandoliini sekä useita muita kielisoittimia. Nikulle myönnettiin valtion ylimääräinen taiteilijaeläke vuonna 2021. == Sooloalbumit == * Line by Line (Turenki Records, 2019) * Landmarks (Emsalö Music, 2022) == Lähteet == == Aiheesta muualla == * * * Luokka:Suomalaiset säveltäjät Luokka:Suomalaiset sovittajat Luokka:Suomalaiset kitaristit Luokka:Vuonna 1958 syntyneet Luokka:Elävät henkilöt
Nainen ja ääni

Nainen ja ääni on laulaja ja sanoittaja Kiti Neuvosen neljäs studioalbumi vuodelta 1991. Levyn on kustantanut Polarvox Oy ja tuottanut Jyrki Niemi. Niemi on myös osallistunut sävellystyöhön sekä tehnyt kappaleiden sovitukset ja miksaukset JJ-Studiossa. Äänityksestä tässä studiossa on vastannut Juuso Nordlund ja MSL-Studiossa Jani Viitanen. Albumin tunnetuimpia kappaleita on Heimo Suntion tekemä "Kaupungin valot", joka julkaistiin singlenä jo vuonna 1985. C-kasetin kansipaperin on valmistanut Kirjapaino Mondial Oy ja kannen valokuvan on ottanut Maarit Kytöharju. == Kappaleet == ;A-puoli # # # # # # ;B-puoli # * # # # # # Kasetin teksteissä viimeinen kappale on muodossa Elegia V. == Lähteet == * Kiti Neuvonen MC Nainen ja ääni (Polarvox KJLC 55, 1991) Luokka:Suomalaiset iskelmäalbumit Luokka:Vuoden 1991 albumit
Andrei Nelidov

Andrei Nelidov (Андре́й Вита́льевич Нели́дов) (s. 12. kesäkuuta 1957 Leningrad) on Karjalan tasavallan entinen päämies. Hän aloitti virassaan kesäkuussa 2010 Sergei Katanandovin seuraajanaMaaseudun Tulevaisuus 30.6.2010 , mutta erosi toukokuussa 2012. Hän on Yhtenäinen Venäjä -puolueen jäsen. Hän on ollut Karjalan nimitettynä edustajana Venäjän parlamentin ylähuoneessa 2006-2010. Aikaisemmin hän toimi Petroskoissa laivanvarustamon johtajana 2000-2002. Hän on toiminut Pietarissa liike-elämässä ja Leningradin alueen hallinnossa. ==Lähteet== *Helsingin Sanomat 30.10.2010 ===Viitteet=== ==Aiheesta muualla== *Andrei Nelidovin lyhyt elämäkerta Karjalan tasavallan palvelimella Luokka:Karjalan tasavallan päämiehet Luokka:Vuonna 1957 syntyneet Luokka:Elävät henkilöt
Loona (laulaja)

Marie-Jose van der Kolk, tunnetaan myös nimillä Loona ja Carisma (s. 16. syyskuuta 1974 IJmuiden) on hollantilainen pop-laulaja. Marie aloitti uransa DJ Sammyn kanssa duona. He esiintyivät yhdessä nimellä DJ Sammy featuring Carisma. Ensimmäisen hittinsä "Life is Just a Game", he julkaisivat vuonna 1996. Kappaletta seurasivat singlet "You Are My Angel", "Prince of Love" ja "Golden Child". Kaikki nämä kappaleet julkaistiin heidän debyyttialbumillaan Life Is Just A Game. Kesällä 1998 Marie aloitti uuden projektin nimeltä Loona, jonka tuottajana toimi DJ Sammy. Ensimmäinen single oli cover Paradision kappaleesta "Bailando", ja siitä tuli kesähitti Saksassa, saavuttaen singlelistan ykkössijan. Syksyllä kappaletta seurasi single "Hijo de la Luna" (Mecano-cover), joka oli myös singlelistan ykkösenä Saksassa. Vuonna 1999 hän julkaisi ensimmäisen studioalbuminsa, nimeltään Lunita, joka oli kokonaan espanjankielinen. == Diskografia == === Albumit === Vuosi Albumi Listasijoitukset Saksa Itävalta Sveitsi 1999 Lunita 13 8 7 1999 Entre dos aguas 57 - 49 2000 Greatest Hits - - - 2001 Baila Mi Ritmo - - - 2002 Colors 84 - - 2005 Wind Of Time - - - 2008 Moonrise - - - 2009 Summer Dance - - - 2013 Rakatakata (Un Rayo de Sol) - - - 2016 Badam - - - == Aiheesta muualla == *Loonan kotisivut Luokka:Alankomaalaiset poplaulajat Luokka:Vuonna 1974 syntyneet Luokka:Elävät henkilöt
Edgar Bernhardt

Edgar Bernhardt (s. 30. maaliskuuta 1986 Novopavlovka, Kirgiisien SNT, Neuvostoliitto) on saksalais-kirgisialainen jalkapalloilija, joka edustaa Puolan toisella sarjatasolla pelaavaa GKS Tychyä. Hän on pelipaikaltaan hyökkäävä keskikenttäpelaaja. Pääosan urastaan Bernhardt on pelannut Saksan kolmannella sarjatasolla VfL Osnabrückisa, Eintracht Braunschweigissä ja viimeksi Wuppertaler SV Borussiassa. Kaudella 2007-2008 hän pelasi Alankomaissa toiseksi korkeimmalla sarjatasolla FC Emmenissä. Nykyiseen seuraansa VPS:aan Bernhardt siirtyi elokuussa 2010.Pohjalainen: Edgar Bernhardt VPS:n keskikentälle 21.8.2010 Kauden päätteeksi hän teki seuran kanssa vuoden mittaisen jatkosopimuksen.Ilta-Sanomat: Saksalaispelaaja jatkaa Vaasan Palloseurassa 28.10.2010 Bernhardt on pelannut myös Omanissa ja Thaimaassa ennen siirtoaan Tychyn joukkueeseen. Bernhardt on edustanut synnyinmaataan Kirgisiaa kahdesti epävirallisissa maaotteluissa Kiinaa vastaan 2014. ==Lähteet== * Veikkausliiga.com ===Viitteet=== Luokka:Saksalaiset jalkapalloilijat Luokka:Vuonna 1986 syntyneet Luokka:Elävät henkilöt
Jansen

Jansen on muun muassa seuraavien henkilöiden sukunimi: * Cornelius Jansen (1585–1638), Ypresin piispa, jansenismin perustaja * Dan Jansen (s. 1965), yhdysvaltalainen pikaluistelija * Ellen Jansen (s. 1992), alankomaalainen jalkapalloilija * Floor Jansen (s. 1981), alankomaalainen sopraanolaulaja * Hans Jansen (1942–2015), alankomaalainen arabisti, islamin tutkija ja europarlamentaarikko * Janine Jansen (s. 1978), alankomaalainen viulisti * Jayda Jansen (s. 2000), yhdysvaltalainen koripalloilija * Jens Jonas Jansen (1844–1912), norjalainen pappi ja hartauskirjailija * Larry Jansen (1920–2009), yhdysvaltalainen baseball-pelaaja * Marcell Jansen (s. 1985), saksalainen jalkapalloilija * Marius B. Jansen (1922–2000), yhdysvaltalainen historioitsija * Mark Jansen (s. 1978), alankomaalainen kitaristi * Mikael Jansen (s. 1985), suomalainen koripalloilija * Patrick Jansen (1923–2003), intialainen maahockey-pelaaja * Renate Jansen (s. 1997), alankomaalainen jalkapalloilija * Rudolf Jansen (1940–2024), alankomaalainen pianisti * Sigurd Jansen (s. 1932), norjalainen säveltäjä, kapellimestari ja pianisti * Steven Jansen, alankomaalainen musiikkituottaja, toinen Lucas & Steve -duon jäsenistä * Wim Jansen (1946–2022), alankomaalainen jalkapalloilija. == Katso myös == * Janssen
Lego Universe

Lego Universe (LU) oli Lego Groupin tuottama, vuonna 2010 julkaistu MMOG-peli, joka perustuu yhtiön Lego-tuotteisiin. Pelin on kehittänyt yhdysvaltalainen NetDevil-yritys. Lego Universe julkaistiin 26. lokakuuta 2010, joskin ennakkotilaajat pääsivät kokeilemaan peliä jo 12. lokakuuta alkaen. Marraskuussa 2011 ilmoitettiin, että peli suljetaan kannattamattomana tammikuun lopussa 2012. Lego Universen maailma on tehty osittain Lego- palikoista. Se koostuu räjähtäneen neliöplaneetan palasista, jotka ovat isoja pääplaneettoja ja päävastusplaneettoja. Lego Universe eroaa muista MMORPG- peleistä siten, että sen päätavoitteena on rakentaa eikä tapella. Universessä on neljä voimaa (sentinel, paradox, assembly ja venture). Pelissä voi rakentaa oman linnan tai kodin tai ansaita lemmikin. Vuonna 2011 sai ladata pienemmän version. Lego universumin valuuttana on raha ja se mahdollistaa kaupat, joita pelissä on. Pelin alussa pelaaja saa luoda itselleen Lego-hahmon. Pelissä voi myös tehdä useamman hahmon, kerätä uusia asuja ja vetää suoraan hahmoon. Pelissä saa rakentaa lego-palikoista omia luomuksia, mutta palikoita ei ole loputtomiin. Niitä ansaitsee voittamalla vihollisia, löytämällä, ostamalla ja keräämällä. Peli sisältää myös Ninjago-hahmoja. ==Planeetat== #Venture Explore, avaruusalus, jossa aluksi harjoitellaan, myöhemmin muita tehtäviä. #Avant Gardens #Nimbus Station #Gnarled Forest, merirosvometsä #Fordbidden Valley, ninjojen koti == Lähteet == Universe Luokka:MMOG-pelit